הוועדה המיוחדת למאבק בנגעי הסמים והאלכוהול, כנסת 19, פרוטוקול מספר 26>, 2014-12-08 12:00

מוחמד ברכה: שלום לכולם, צהריים טובים.

מוחמד ברכה: אנחנו פותחים את ישיבת הוועדה למלחמה בסמים ובאלכוהול.

מוחמד ברכה: הנושא שאנחנו דנים בו הוא נהיגה תחת השפעת עישון נרגילות.

מוחמד ברכה: מזל שהספקנו כי עוד שבוע כבר לא היינו נמצאים פה כי זה היום האחרון של עבודת הכנסת.

מוחמד ברכה: זאת ההזדמנות להודות לכל האנשים שעסקו איתנו במהלך כל הקדנציה הזאת בעבודה החשובה של הוועדה.

מוחמד ברכה: אני מציין שוב ושוב את שיתוף הפעולה הפורה, האחראי והמאחד של כל הגורמים סביב השולחן הזה במאבק באותם נגעים, אם זה משרדי הממשלה, ארגוני החברה האזרחית, חברי כנסת וכל מי שנוגע לעניין.

מוחמד ברכה: יכול להיות שהזמן לא בשל לסיכום כי לא התכוננו לסיים כך, אבל אני חושב שעשינו עבודה לא רעה.

מוחמד ברכה: ניסינו למלא את המכלול הגדול האפשרי של תחומי הפעילות של הוועדה.

מוחמד ברכה: אני מלא הערכה לכל האנשים שהיו והשתתפו בדיונים שהיו סביב השולחן וגם מחוצה לו.

מוחמד ברכה: אני רוצה לציין את הכנס שנערך על-ידי משרד הבריאות לפני כמה ימים בנושא הפיצוציות.

מוחמד ברכה: שמעתי לאחר מכן שהיה כנס טוב.

מוחמד ברכה: אני אגיד דבר שאני אומר אותו תמיד: סביב השולחן של הוועדה הזאת קורה הדבר האמיתי שצריך לקרות.

מוחמד ברכה: זאת אומרת, להתעניין ולהתעסק בדברים שמאחדים את כולנו ללא הבדל השקפה, השתייכות פוליטית ולאומית, כי הנושא של המאבק באותם נגעים ואותם אסונות שקורים לחברה שלנו ובמיוחד לדור הצעיר, הם נושאים שמאחדים את כולנו.

מוחמד ברכה: שוב תודה רבה לכולם.

מוחמד ברכה: אנחנו נתחיל את הישיבה וכאמור זאת הישיבה האחרונה.

מוחמד ברכה: כידוע, אני עמדתי להתפטר מראשות הוועדה על-מנת שתהיה רוטציה של חבר הכנסת מסעוד גנאים, אבל למרבה הצער כנראה שהוא לא יספיק.

מוחמד ברכה: אני מקווה שבקדנציה הבאה תהיה אפשרות של נתינה ועשייה גם בתחום הזה וגם בתחומים אחרים.

מוחמד ברכה: הכותרת של הנושא נשמעת כמוזרה ביותר, כי נרגילה זאת לא סיגריה וצריך גם ציוד.

מוחמד ברכה: לחבר את זה לרכב ושזה יתלווה לנהיגה, זה דבר כשלעצמו דבר חמור ביותר, גם אם לא עושים שום דבר.

מוחמד ברכה: פשוט רק להתעסק בכלים.

מוחמד ברכה: החוק אסר על שימוש בפלאפון וקבע עונשים לא פשוטים על שימוש בטלפון נייד במהלך נסיעה.

מוחמד ברכה: על אחת כמה וכמה כשמדובר בשימוש בנרגילות.

מוחמד ברכה: ברשותכם, נשמע סקירה ומצגת של דוקטור וופא אליאס.

מוחמד ברכה: למען גילוי נאות היא חברה טובה שלי ושל המשפחה.

מוחמד ברכה: אנחנו חברים שנים רבות.

מוחמד ברכה: הבמה לרשותך.

<וופא אליאס: שלום לכולם.

<וופא אליאס: אני מאוד שמחה שהצלחנו היום לשבת ביחד.

<וופא אליאס: אחרי ששמעתי את החדשות פחדתי שלא נגיע לזה.

<וופא אליאס: זה נושא שממש אכפת לי ממנו ואני רוצה לקדם אותו, מאחר ותופעת עישון הנרגילה היא תופעה שהולכת ומתרחבת בכל העולם וגם בישראל.

מוחמד ברכה: משרד המשפטים נמצא כאן?

מוחמד ברכה: אנחנו רוצים לדון גם בהיבטים של לקונות משפטיות אם קיימות.

<וופא אליאס: אני נשואה לבעל רופא.

<וופא אליאס: במקרה היינו בשתי חתונות שבהן אנשים עישנו נרגילות.

<וופא אליאס: שני אנשים התעלפו ולקחו אותם לבית חולים.

<וופא אליאס: אז התחלתי לדבר עם בעלי ולברר מה קורה.

<וופא אליאס: אני כל הזמן עוסקת במלחמה בתאונות הדרכים, במיוחד במגזר הערבי.

<וופא אליאס: בעלי אמר שהנושא מאוד מעניין.

<וופא אליאס: הוא אמר: האנשים האלה מאוד מסוכנים.

<וופא אליאס: תארי לעצמם שהיה קורה להם משהו בדרך בזמן הנסיעה.

<וופא אליאס: הוא התחיל להסביר לי את התופעה ואז החלטנו לחקור את התופעה.

<וופא אליאס: לכן עשיתי את המחקר תחת הפיקוח של בית חולים צפת, כי היינו צריכים אישור הלסינקי, כי אנחנו נותנים לאנשים לעשן.

<וופא אליאס: גם הטכניון ה יה שותף.

<וופא אליאס: מי שמימן את המחקר הם אור ירוק ואז יצאנו לדרך.

<וופא אליאס: (מוצגת מצגת) לא במקרה שמתי את התמונה הזאת.

<וופא אליאס: הסיכון, הבעיה בעישון הנרגילה זה המקובלות שלה.

<וופא אליאס: מה זאת אומרת?

<וופא אליאס: במיוחד אני מדברת על החברה הערבית.

<וופא אליאס: קשה לחברה הערבית לקבל אישה מעשנת סיגריה.

<וופא אליאס: קשה לחברה הערבית וכל חברה אחרת לראות ילד בן 12 או 13 מעשן סיגריה, זה לא מקובל.

<וופא אליאס: בעוד שזה כל-כך מקובל לראות את כולם יושבים ביחד ומעשנים נרגילה.

<וופא אליאס: זאת הבעיה.

<וופא אליאס: קודם כל, בגלל שיש מקובלות חברתית לנושא הזה זאת בעיה לאכוף אותו וצריך עבודה קשה כדי לשנות מודעות והתנהגות של האנשים.

<וופא אליאס: בירדן ובמצרים נשים יושבות לבד ומעשנות.

<וופא אליאס: בכפר יאסיף נשים מעשנות וגם בחורות צעירות בגיל 17-18 יושבות ומעשנות לבד נרגילות.

<וופא אליאס: זה מה שממש גם נתן לי דחיפה לעשות את המחקר.

<וופא אליאס: מטרת העל של המחקר היא בחינת השפעת עישון הנרגילה על הנהיגה ועל הסיכון למעורבות בתאונות דרכים.

<וופא אליאס: יש כאן שני דברים.

<וופא אליאס: עניין אחד זה עניין הסחת הדעת.

<וופא אליאס: זה דבר שראיתי בעיניים ויש לי תמונות.

<וופא אליאס: נהגים, ובמיוחד נהגי משאיות, שמים מתקן מיוחד וכל הדרך מעשנים נרגילה.

<וופא אליאס: אתם יודעים שהם נוהגים 12-13 שעות עם עישון נרגילה ואנחנו נראה מה עושה להם הנרגילה מעבר להסחת הדעת.

<וופא אליאס: השערות המחקר: האם עישון הנרגילה משפיע על ריכוז החמצן בדם?

<וופא אליאס: זה היה הדבר שהכי חשוב לנו.

<וופא אליאס: האם עישון נרגילה גורם להיפוקסיה, ירידה בריכוז החמצן בדם?

<וופא אליאס: האם ההיפוקסיה משפיעה על הנהיגה ועל הסיכון במעורבות בתאונות הדרכים.

<וופא אליאס: מה אומרים בספרות?

<וופא אליאס: בספרות אנחנו מצאנו כל מיני דברים על נרגילה וכמובן קצת על עישון.

<וופא אליאס: עישון הנרגילה נחשב למגפת הטבק העולמית היום.

<וופא אליאס: ממש יש מודעות שזאת מגיפה אבל כולם מדברים על הפן הבריאותי, עד כמה היא משפיעה על הבריאות.

<וופא אליאס: אף אחד לא הלך על הפן שאני הלכתי אליו.

<וופא אליאס: השפעת עישון הנרגילה עלולה להיות קשה הרבה יותר מזו של עישון סיגריות.

<וופא אליאס: כמות הניקוטין שהמעשן שואב בזמן עישון נרגילה גדולה מאוד בגלל כמות העשן הגדולה בזמן שמעשנים.

<וופא אליאס: בזמן העישון נשאבים חומרים מסוכנים ומסרטנים אחרים כגון תחמוצת הפחמן ומתכות.

<וופא אליאס: אני הדגשתי את חד תחמוצת הפחמן כי זאת הבעיה שלנו וזה הגורם להיפוקסיה.

<וופא אליאס: שעה אחת של עישון נרגילה שקולה לעישון של 100 עד 200 סיגריות רגילות.

<וופא אליאס: בן אדם שיושב בבית קפה מעשן 2-3 סיגריות אבל כשהוא מעשן נרגילה שעה, הוא כאילו מעשן שווה ערך ל-200 סיגריות.

<וופא אליאס: 45 דקות של עישון נרגילה מעביר כמויות גדלות של חד תחמוצת הפחמן והרבה יותר מעישון הסיגריות.

<וופא אליאס: עישון נרגילה מעלה את רמת CO לפחות 5 פעמים יותר בהשוואה לעישון אותה כמות של סיגריות.

<וופא אליאס: הכול מבוסס על מחקרים.

<וופא אליאס: מה זאת היפוקסיה?

<וופא אליאס: אנחנו טוענים שעישון נרגילה מעלה את חד תחמוצת הפחמן בדם ורמת החמצן בדם יורדת וגורמת לתופעה שקוראים לה היפוקסיה.

<וופא אליאס: תסתכלו מה אומרים בספרות הרפואית מה היפוקסיה יכולה לעשות: יש לה השפעות פיזיולוגיות, קוגניטיביות על האנשים.

<וופא אליאס: יש לנו רעד, כבדות בדיבור, תנועות איטיות, רגישות לקור ולחום, ערפול, הרגשת אופוריה, ריכוז במטרה, שינויים באישיות, שכחה, תשישות, ניוון מנטלי.

<וופא אליאס: כיחלון, חוסר ביקורת עצמית ושיפוטית, השפעות ויזואליות.

<וופא אליאס: בשלב הבא רציתי לחקור השפעה ויזואלית, הגשתי הצעת מחקר אבל לא נתנו לי כסף.

<וופא אליאס: בניתי את ההצעה אני רק רוצה קצת כסף לעשות את המחקר הזה.

<וופא אליאס: כמו כן: ירידה בזיהוי צבעים, ירידה בערנות הפריפרית בעיניים, ירידה בחדות הראייה.

<וופא אליאס: איך כל הדברים הללו משפיעים על הנהיגה?

<וופא אליאס: בן אדם שקורים לו דברים כאלה או חלק מהם בטוח שלא ינהג נכון.

<וופא אליאס: אני שאלתי מספר לא רב של אנשים מה קרה להם בעיניים אחרי עישון של נרגילה במשך תקופה.

<וופא אליאס: אמרו לי: קודם העיניים שלנו היו בסדר גמור ועכשיו אנחנו לא רואים טוב, אנחנו עם משקפיים.

<וופא אליאס: זה לא אחד ולא שניים, צעירים שהתחילו לעשן נרגילה וכבר היום יש להם פגיעה קשה בראייה.

<וופא אליאס: על ההשפעות ההיפוקסיות כבר דיברתי.

<וופא אליאס: חד תחמוצת החמצן משפיעה לרעה על המידע הוויזואלי הנדרש על מנת שהנהג ישמור על המיקום שלו בנתיב הנסיעה והסתכלות על הכבישים.

<וופא אליאס: איך עשינו את המחקר?

<וופא אליאס: עשינו ניסוי על 100 אנשים בריאים, גברים ונשים, בטווח הגילאים 18 עד 60.

<וופא אליאס: 70% מהמשתתפים עישנו נרגילה ואילו 30% מהם בכלל לא עישנו.

<וופא אליאס: ה-30% היוו קבוצת ביקורת.

<וופא אליאס: אני לא יכולה לבדוק אם אין לי קבוצת ביקורת לבדוק את ההשפעות.

<וופא אליאס: מה עשינו?

<וופא אליאס: קודם כל, בניתי שאלון ושאלתי אותם כל מיני שאלות לגבי מאפיינים סוציו-דמוגרפיים וכלכליים שלהם ואחר-כך שאלתי אותם שאלות של עמדות.

<וופא אליאס: מאוד חשוב לי להבין את העמדות של האנשים, עד כמה יש להם תחושת סיכון?

<וופא אליאס: עד כמה הם חושבים שהדברים האלה ישפיעו על המקובלות שלהם בחברה?

<וופא אליאס: האם הנורמות החברתיות משפיעות על ההתנהגות שלו?

<וופא אליאס: כמה ישפיע הפחד על הבריאות שלו על ההתנהגות שלו?

<וופא אליאס: כל מיני שאלות שחשוב היה לבדוק אותם אצל האנשים.

<וופא אליאס: בסוף השתמשנו בסימולטור נהיגה.

<וופא אליאס: בנינו שלושה תסריטים.

<וופא אליאס: תסריט ראשון זה ניסוי.

<וופא אליאס: נתנו לאנשים לנהוג באזור עירוני ובין עירוני מאוד דומה לסביבה שאנחנו חיים בה.

<וופא אליאס: גם בזמן הנהיגה נתנו להם כל מיני אירועים: רמזור, ילד חוצה, בן אדם חוצה, רכב נכנס, כל מיני אירועים בזמן הנהיגה.

<וופא אליאס: בהתחלה נתנו את התסריט לשתי הקבוצות.

<וופא אליאס: בדקתי את שתי הקבוצות ובדקתי להם את רמת הCO בדם.

<וופא אליאס: שמנו להם מכשיר על האצבע, בדקנו להם את הדופק ואת רמת החמצן בדם.

<וופא אליאס: אחר-כך נתנו להם לנהוג.

<וופא אליאס: קודם כל התאמנו כולם ולאחר מכן נתנו להם את התסריט הראשון.

<וופא אליאס: כולם נהגו בהתחלה ללא עישון נרגילה.

<וופא אליאס: הסימולטור נותן לי כל מיני מדדים: על המהירות שלהם, כמה זמן לקח להם לעבור את התסריט, כמה תאונות עשו, כמה יצא מקו האמצע, כמה יצא לצד שמאל, את היציבות שלו.

<וופא אליאס: בדקנו כל מיני מדדים על הנהיגה שלו.

<וופא אליאס: אחר-כך נתתי לאנשים שמעשנים לעשן נרגילה.

<וופא אליאס: כל הנרגילות היו דומות.

<וופא אליאס: מייד אחרי שהם עישנו את הנרגילה, בדקנו להם את רמת החמצן בדם ואת הדופק שלהם.

<וופא אליאס: אמרנו להם לנהוג שוב מייד אחרי הנרגילה.

<וופא אליאס: היכן עוד תסריט שהיה ממש דומה אבל עם קצת אירועים אחרים.

<וופא אליאס: הם נהגו אחרי הנרגילה מייד.

<וופא אליאס: נתנו לאנשים שלא עישנו נרגילה, גם לחכות אותו טווח זמן, נגיד חצי שעה וגם נתנו להם לנהוג.

<וופא אליאס: אנשים כבר התנסו וגם למדו את הנושא של איך לנהוג.

<וופא אליאס: אחרי שהם עישנו ונהגו נתנו להם לנוח חצי שעה.

<וופא אליאס: למה?

<וופא אליאס: מה אומרת הספרות?

<וופא אליאס: אני לא רופאה אבל למדנו על זה: השפעה של חד תחמוצת החמצן, לפחות נשארת בדם 5 שעות, כי הCO מאוד חזק, הוא מחזיק בדם וקשה לו לצאת ממנו.

<וופא אליאס: אז הוא לא נותן הזדמנות לחמצן להיכנס לדם.

<וופא אליאס: אז נתנו להם לנוח חצי שעה ושוב לנהוג עוד פעם.

<וופא אליאס: אחרי חצי שעה מדדנו להם שוב את החמצן ואת הדופק וגם בקבוצה השנייה חיכתה עוד חצי שנה ואז נתנו גם להם ללמוד, כי רצינו שיהיה ניסוי דומה לשתי הקבוצות.

<וופא אליאס: מה היתה התוצאה?

מוחמד ברכה: בואי לא נלך למתודיקה של המחקר אלא למסקנות ולהשפעות על הנהיגה.

<וופא אליאס: רציתי להראות משהו.

<וופא אליאס: הרבה הרבה ממעשני הנרגילה הם ילדים קטנים מתחת ל-18.

<וופא אליאס: זה מה שמפריע לי היום.

<וופא אליאס: זאת תופעה והיא מתפשטת כבר מהגיל הקטן.

<וופא אליאס: מה עוד מפריע לי?

<וופא אליאס: אין קשר בין מה שהילדים עושים לבין ההורים שלהם.

<וופא אליאס: לא בהכרח ילדים שמעשנים גם ההורים שלהם מעשנים.

<וופא אליאס: זאת אומרת שיש פה השפעה חברתית ולא השפעה של המשפחה.

<וופא אליאס: מה שעוד יותר גרוע וזה מה שאמרו לי אנשים: וופא, אנחנו בסדר, גמור, אנחנו לא מעשנים סיגריות.

<וופא אליאס: הם חושבים שהנרגילה לא מסוכנת ובריאה.

<וופא אליאס: הם מבסוטים שהם לא מעשנים סיגריות.

<וופא אליאס: זה גם השפיע עלי.

<וופא אליאס: לא מצאתי כל-כך קשר גם לאלכוהול.

<וופא אליאס: אני רוצה ללכת על הדברים החשובים בתוצאות הניסוי.

<וופא אליאס: תסתכלו על העלייה בדופק.

<וופא אליאס: בקבוצת הניסוי, הדופק לפני שעישנו נרגילה הממוצע היה 80.23.

<וופא אליאס: אחרי עישון הנרגילה הדופק קפץ ל- 94.9.

<וופא אליאס: אנשים שמבינים ברפואה אומרים שאם יש עלייה בדופק, זאת אומרת שיש מחסור בחמצן בדם.

<וופא אליאס: גם אחרי חצי שעה הדופק אצל אנשים שעישנו הוא יותר גבוה מלפני העישון.

<וופא אליאס: בקבוצת הניסוי הדופק שלהם לפני הניסוי היה יותר גבוה.

<וופא אליאס: הם היו בלחץ בהתחלה אבל אחר-כך זה התייצב.

<וופא אליאס: נסתכל על התופעה של הCO.

<וופא אליאס: יש ירידה ברמת החמצן, אב ל בעלי ועוד רופא הסבירו לי שפה אנחנו רואים את ההשפעה על הCO באמצעות השינוי בדופק.

<וופא אליאס: זה מראה לנו שיש מחסור בCO.

<וופא אליאס: מה קורה לאנשים האלה בנהיגה שלהם?

<וופא אליאס: תסתכלו על התאונות.

<וופא אליאס: היתה עלייה.

<וופא אליאס: השוויתי את הקבוצות.

<וופא אליאס: היתה עליה ב-33% בתאונות הדרכים לאנשים שעישנו נרגילה.

<וופא אליאס: שני דברים מאוד רעים שקרו: היתה עלייה של 31% בשמירה על האמצע.

<וופא אליאס: כל הזמן הם לא היו יציבים.

<וופא אליאס: זה תואם למה שהספרות אומרת על ההיפוקסיה.

<וופא אליאס: כל הזמן הם ריחפו.

<וופא אליאס: אני יכולתי למדוד כמה זמן הם ממש לא שמרו על האמצע.

<וופא אליאס: זה ממש מוכיח שיש קשר בין הנהיגה לבין עישון הנרגילה.

<וופא אליאס: הדברים האלה צריך להתחיל לחשוב עליהם ברצינות.

<וופא אליאס: זאת עליה מאוד גדולה.

<וופא אליאס: אני רוצה להגדיל את המחקר ולבדוק הרבה אלמנטים במחקר הזה, אבל צריכים תקציבים.

<וופא אליאס: חשוב לדעת, אנשים לא מודעים וזאת הבעיה.

<וופא אליאס: אנשים חושבים שעישון נרגילה לא מסוכן וזה בסדר גמור וכאן הקושי.

<וופא אליאס: הם יודעים שסיגריות זה לא בריא אבל כשאתה מדבר על עישון נרגילה, כולם חושבים שנרגילה זה דבר טוב והוא לא מסוכן.

<וופא אליאס: אני חושבת שיש מקום להתחיל לעבוד על הנושא הזה בצורה מאוד מעמיקה.

<וופא אליאס: דילגתי על הרבה דברים כי רציתי שנדון בנושא ולא רק לתת הרצאה.

מוחמד ברכה: תודה דוקטור וופא אליאס.

מוחמד ברכה: התופעה חמורה יותר עם אלה שמחזיקים נרגילה בתוך האוטו תוך כדי נהיגה.

<וופא אליאס: בדיוק.

<וופא אליאס: זה הסחות דעת ועוד סחרחורת והיפוקסיה כתוצאה מהעישון.

<וופא אליאס: זה עוד יותר מסוכן.

מוחמד ברכה: אני מציע שנשמע את עורך הדין רויטמן ממשרד התחבורה.

מוחמד ברכה: איפה אנחנו עומדים מבחינת החקיקה ומבחינת הענישה והבדיקה?

מוחמד ברכה: באלכוהול עושים מפוח.

<עמי רויטמן: ככל שאני יודע, הנרגילה לא מוגדרת כסם.

<עמי רויטמן: לכן מבחינה חוקית מותר להשתמש בה כמו שמותר להשתמש בסיגריות.

מוחמד ברכה: הסוגיה הזאת עמדה לעיניכם?

<עמי רויטמן: זה אחד הדברים שעדיין לא הגענו להתעמק בו.

<עמי רויטמן: אנחנו כנראה נתחיל לבדוק מה אפשר לעשות בפן החינוכי וההסברתי.

<עמי רויטמן: חקיקה לוקחת המון זמן, בטח עם כנסות שמתחלפות.

<עמי רויטמן: הנושא של חינוך והסברה הם דרך להגביר את המודעות.

<עמי רויטמן: זה נפוץ גם בחברה היהודית וגם בחברה הערבית.

<עמי רויטמן: בטח יש הבדלים בשימוש מבחינת מבחינת אחוזים אבל זה נפוץ לא מעט.

מוחמד ברכה: בדרך כלל הרוב משפיע על המיעוט ופה המיעוט השפיע על הרוב.

<עמי רויטמן: זה בכל המזרח התיכון וכמו שד"ר אליאס אמרה, זה מתחיל גם בעולם.

<עמי רויטמן: לקראת הישיבה הזאת ביקשתי ממרכז המידע והמחקר למצוא נתונים.

<עמי רויטמן: הם באמת מצאו שארגון הבריאות העולמי מדבר על השפעה של בין 100 ל-200 סיגריות, שזה שווה ערך לשעת עישון.

<עמי רויטמן: זה משהו שנבדוק ונתעמק ונקראה איך מכניסים את זה לתכנית העבודה.

<עמי רויטמן: אין לנו נתונים מבחינת כמה באמת תאונות קרו בגלל עישון נרגילות, בניגוד לבדיקות שעושים, למשל, באלכוהול.

<עמי רויטמן: גם בנושא הסמים בודקים מעט מאוד כי הבדיקה שם היא בעייתית טכנית.

מוחמד ברכה: זה לא נמצא בסולם הבדיקות.

<עמי רויטמן: אני גם לא יודע איך בודקים.

<עמי רויטמן: להכניס את זה לפקודת הסמים המסוכנים לא נראה לי רעיון טוב כי אז כולם יהיו עבריינים, שזאת גם בעיה.

<עמי רויטמן: את זה צריך לבדוק.

<עמי רויטמן: מבחינת החינוך וההסברה אנחנו בהחלט בודקים לראות איך אפשר להתחיל להכניס את זה לנושאים שאנחנו מעבירים.

מוחמד ברכה: אפשר לומר שאנחנו כאן פותחים תחום חדש.

מוחמד ברכה: לכן המחקר של דוקטור אליאס הוא מאוד מוביל ומשמעותי.

מוחמד ברכה: המשרד לביטחון פנים.

<עדי זלדס: אני מסכימה לגמרי שהנושא הזה לא קיבל את הפוקוס הראוי לו.

<עדי זלדס: גם אנחנו באגף התנועה במשטרה מתמקדים בנושא של האלכוהול, עם הינשוף ועם כל הבדיקות שאנחנו עושים.

<עדי זלדס: גם סמים אבל פחות ובעיקר זה הנושא של האלכוהול.

<עדי זלדס: ניסיתי לראות נתונים בעניין הזה, ואין לנו נתונים שקושרים את העישון בנרגילה לתאונה.

<עדי זלדס: אם יש, זה נמצא בתוך התיקים.

<עדי זלדס: צריך לחפור ולחפש תיק תיק ולמצוא את האינדיקציה האם היה עישון נרגילה או לא.

<עדי זלדס: אין לנו היום תיעוד בצורה מסודרת ודוחות שאנחנו יכולים להפיק בנושא הזה.

<עדי זלדס: המידע שלנו מועט בעניין הזה.

<וופא אליאס: זאת שאלה חדשה שאפשר להכניס אותה לדוח של תאונות הדרכים.

<עדי זלדס: כן, אבל אני חייבת לציין פה שצריך פה גם שילוב של עוד דברים.

מוחמד ברכה: דוקטור אליאס בעיקר היא חוקרת תחבורה בטכניון.

<עדי זלדס: אם רוצים את הנושא של הנרגילה צריך להכניס את זה גם לחקיקה ולמדידה ותקינה למדידה.

<עדי זלדס: כל הדבר הזה צריך לעבור תהליך מאוד מורכב וארוך, כמו שאלכוהול עבר ועדיין עובר.

<עדי זלדס: אנחנו עכשיו יוצאים לרכש ינשוף חדש ולכן צריך מחדש את כל הנושא של התקינה ולראות שהוא עומד בתקנים.

<עדי זלדס: התקנים מאוד מחמירים בעניין הזה.

<עדי זלדס: אותו דבר בנרגילה.

<עדי זלדס: אם נכנסים למהלך כזה, זה צריך להיות משולב עם ההיבט המשפטי והתקינתי.

מוחמד ברכה: על אף שאנחנו ועדה למאבק בנגע הסמים והאלכוהול, קיבלתי לא מזמן פניות להכניס את הנושא של נזקי העישון.

<עמוס האוזנר: בשנות התשעים זה היה מאוד נפוץ.

<עמוס האוזנר: הוועדה הזאת עסקה רבות בנושא של העישון.

מוחמד ברכה: אני לא יודע כמה זמן לקח לנו להכניס את האלכוהול.

מוחמד ברכה: אם אני אסכם את הקדנציה הזאת, אז אחד ההישגים הוא הכנסת האלכוהול למנדט של הוועדה.

מוחמד ברכה: יכול להיות שהיושב ראש הבא יצטרך להכניס את נזקי העישון על סוגיו.

מוחמד ברכה: בכל אופן, אנחנו לא ועדת הבריאות אבל אני חושב שטוב שנשמע ממר פאתן גיטאס מהאגודה למלחמה בסרטן על הקשר שבין הדברים.

<פאתן ג'אטס: בעצם העניין ההסברתי הוא עניין חשוב.

<פאתן ג'אטס: כבר לפני כמה שנים התחלנו לעסוק בו.

<פאתן ג'אטס: זה נכון שזה התגלה עוד יותר בחברה הערבית ואנחנו עוסקים בזה מגיל צעיר מבחינת החינוך, כי לדעתי שם הבעיה.

<פאתן ג'אטס: כמובן שאנחנו נתקלים בעניין החקיקה.

<פאתן ג'אטס: העניין הוא שזה נפוץ בכל מקום.

<פאתן ג'אטס: בהרבה מקומות יש איסור על עישון אבל בנרגילה זה משהו פרוץ.

מוחמד ברכה: זה נחשב לעישון וגם מוגדר כעישון ולכן איפה שחל איסור עישון, חל עישון בנרגילות.

מוחמד ברכה: זה חד משמעי.

<פאתן ג'אטס: זה מצוין.

<פאתן ג'אטס: הדבר הבא הוא עניין האכיפה, שזה דבר בעייתי יותר.

<פאתן ג'אטס: בחברה הערבית העסק המשגשג עכשיו הוא בית קפה של עישון נרגילות.

<פאתן ג'אטס: זה עסק משגשג וכאן הסכנה וזה מתקשר לכל המחקר הזה.

<פאתן ג'אטס: לדעתי זה מחקר חשוב וחשוב לכולנו להתייחס אליו ברצינות כי מכאן אנחנו יכולים להגיע להרבה דברים.

<פאתן ג'אטס: את החיבור הזה בין הנרגילה לבין הנהיגה אמור לתת לנו יותר כלים מבחינת הראייה הכוללת, לכל הנזקים, על מה הם משפיעים ומה הבעייתיות.

<פאתן ג'אטס: הדבר הזה מצטרף לעניין החברתי, כפי שהציגה דוקטור אליאס.

<פאתן ג'אטס: מאוד חשוב איך החברה מסתכלת על העישון.

<פאתן ג'אטס: שלשלום הראו לי הראו לי וידאו עם ילדה קטנה שמעשנת.

<פאתן ג'אטס: אני בטוח שההורים שלה צילמו אותה.

<פאתן ג'אטס: התפיסה הזאת כאילו שאנחנו משחקים באיזה משחק, זה מאוד מסוכן.

<פאתן ג'אטס: לדעתי כאן אנחנו צריכים לפעול יותר בכל הנושא הזה של הנרגילה.

<פאתן ג'אטס: אני יכול לומר שזה לא רק עניין בריאותי אלא יותר עניין חברתי.

<פאתן ג'אטס: אנחנו נצטרך עזרה.

<פאתן ג'אטס: הדיון על השולחן הזה מאוד חשוב.

<פאתן ג'אטס: צריך להיכנס לטיפול בעניין החברתי מכמה זוויות כדי לעשות שינוי.

<פאתן ג'אטס: 97% יודעים שעישון זה מזיק.

<פאתן ג'אטס: על נרגילה יש מחקרים שאומרים שרק 67%.

<פאתן ג'אטס: אנחנו צריכים לשנות את המודעות הבסיסית.

מוחמד ברכה: איך זה מתקשר עם הסרטן?

<פאתן ג'אטס: ברור שהעישון הוא גורם ל-30% מהסרטן.

מוחמד ברכה: סרטן ריאות?

<פאתן ג'אטס: סרטן לסוגיו.

<פאתן ג'אטס: 87% מחולי סרטן ריאות הם מעשנים.

<פאתן ג'אטס: הוא גורם ל-25% מכל סיבות המוות בעולם.

<פאתן ג'אטס: בישראל, בדוח האחרון של משרד הבריאות, 8,096 אנשים נפטרו מעישון בשנת 2011.

מוחמד ברכה: העישון כאחד הגורמים.

<עמוס האוזנר: זה גורם משוכלל, אחרי שאתה לוקח את כל הגורמים בחשבון.

<עמוס האוזנר: אתה לוקח בחשבון שמחלות לב זה בערך 30% וסרטן זה גם כן 30% ואז אתה משכלל את הכול ומגיע למספר הזה.

<פאתן ג'אטס: לכן בעצם אנחנו מדברים כאן על גורם שהוא כל-כך מסוכן.

<פאתן ג'אטס: תחשבו שכל יום בישראל נפטרים מעל 20 אנשים כשהגורם הוא העניין של העישון.

מוחמד ברכה: אז אם שנת נרגילה אחת שווה ל-200 סיגריות - - -

<פאתן ג'אטס: דוקטור אליאס דיברה על CO1 ועל זה שהוא הגורם הגבוה.

<פאתן ג'אטס: יכול להיות אכן שניקוטין והעופרת זה פחות מהכמות הזאת של סיגריות אבל כל המחקרים מעידים שעישון נרגילה זה כמעט עישון של לפחות 2 חפיסות סיגריות.

<פאתן ג'אטס: יש כאן את כל הדברים הגרועים אבל הכי גרוע זה פי 10 מבחינת הCO שעולה באופן מסוכן.

<פאתן ג'אטס: צריך לראות מבחינה מחקרית איך אפשר לפתח את זה באופן די רציני.

<וופא אליאס: לעישון הנרגילה יש השפעה על שבץ מוחי.

<וופא אליאס: קרוב משפחה שלנו היתה לו כל הזמן סחרחורת.

<וופא אליאס: הוא התמוטט ולקחו אותו לבית חולים.

<וופא אליאס: יש לו מיני שבץ.

<וופא אליאס: שאלו אותו אם הוא מעשן והוא ענה שהוא מעשן נרגילה.

<וופא אליאס: אמרו לו שזאת הסיבה.

<וופא אליאס: זה מה שגורם לך לכל השבצים האלה.

<וופא אליאס: אנשים צעירים יכולים לקבל שבץ בגלל עישון הנרגילה.

<וופא אליאס: אנשים לא יודעים את זה, זה מה שמפריע לי.

<עמוס האוזנר: אדוני היושב ראש, אני רוצה להביע הערכה לא רק לזה ש הפסיק לעשן אלא גם תומך בנושא הזה לא פעם אחת.

<עמוס האוזנר: בנאום התמיכה שאתה נשאת בתמיכה בהצעה של גלעד ארדן להטיל אחריות על בעלי העסקים שאצלם משמשים, שימש לנו כהשראה, כאשר החוק עבר אחר-כך לקריאה השנייה והשלישית.

מוחמד ברכה: לי היתה הצעת חוק פרטית אבל הממשלה תמיד לוקחת הכול, זה בסדר.

<עמוס האוזנר: לגבי הנושא בכללותו.

<עמוס האוזנר: למה אני מעריך כל-כך את המחקר של ד"ר אליאס, מפני שהרעיון שעישון קשור לתאונות דרכים כשלעצמו הוא לא חדש.

<עמוס האוזנר: יש ספרות כבר משנות השבעים של המאה הקודמת, של חברות ביטוח, שנהגים מעשנים מעורבים הרבה יותר בתאונות דרכים.

<עמוס האוזנר: אבל מה?

<עמוס האוזנר: אתה צריך פה לבודד את המרכיב.

<עמוס האוזנר: אתה יכול להגיד שהם מעשנים, אז הם לוקחים יותר סיכונים.

<עמוס האוזנר: אם הם לוקחים יותר סיכונים, אז הם גם מעורבים יותר בתאונות דרכים.

<עמוס האוזנר: היא בדקה את העישון כשלעצמו.

<עמוס האוזנר: היא בודדה את הגורם הזה ולא רק את הגורם של לקיחת סיכונים, שזה כבר משהו אחר לגמרי.

<עמוס האוזנר: בגלל זה המחקר הזה הוא מחקר מאוד יוצא דופן.

<עמוס האוזנר: לגבי הCO.

<עמוס האוזנר: מה בעצם הרעיון בCO?

<עמוס האוזנר: פחמן חד חמצני זה תרכובת לא יציבה.

<עמוס האוזנר: הוא רוצה להיות CO2.

<עמוס האוזנר: הוא רוצה לחבר עוד אטום אחד של חמצן.

<עמוס האוזנר: מאיפה הוא לוקח אותו?

<עמוס האוזנר: הוא לוקח אותו מהדם.

<עמוס האוזנר: אז מה לא מגיע למוח?

<עמוס האוזנר: אז החמצן הזה לא מגיע למוח כי הCO לקח אותו.

<עמוס האוזנר: זה הסיפור.

<עמוס האוזנר: לכן המוח פחות מרוכז.

<עמוס האוזנר: מה יש בעולם?

<עמוס האוזנר: עדיין באמת הנרגילה לא כל-כך מככבת, אבל יש חקיקה בהרבה מקומות בעולם שאסור לעשן בכלי רכב כשיש בהם ילדים.

<עמוס האוזנר: זאת חקיקה שקיימת בבריטניה למשל, חקיקה מאוד ראויה.

<עמוס האוזנר: בארץ מי שהציע את זה בשעתו היה חבר הכנסת יורי שטרן, כהצעת חוק פרטית.

<עמוס האוזנר: היא לא התקדמה והוא נפטר בינתיים.

<עמוס האוזנר: אני חושב שזה רעיון יפה וכדאי לאמץ אותו אצלנו בארץ.

מוחמד ברכה: למה לא לאסור בכלל לעשן ברכב?

<עמוס האוזנר: קודם כל, הייתי אומר שאסור לנהג לעשן ברכב, כי אז אתה מצרף לסיכון של העישון עצמו את הסיכון של העיסוק בסיגריה.

<עמוס האוזנר: לפני כמה שנים היתה תאונה ליד אום אל פחם.

<עמוס האוזנר: נהג משאית הלך להתעסק עם הסיגריה ונתקע באוטו שלפניו.

מוחמד ברכה: אני אספר לך על חבר קרוב שלי שנהרג.

מוחמד ברכה: המצית נפל לו והוא רצה להרים אותו ונכנס באדם והרג אותו.

<עמוס האוזנר: כאשר אנחנו מדברים על עישון של הנהג עצמו, אז יש לנו כמה סיבות שמצטברות ושגורמות לנו לחשוב שראוי לאסור על נהג לעשן תוך כדי נהיגה.

<עמוס האוזנר: כפי שאנחנו אוסרים עליו לעשות שימושים אחרים שמסיחים את דעתו, אז כאשר מצטרף גם הסיכון הזה עם הCO, לסיכון הבסיסי של העיסוק במשהו – הנהג מחפש אש מאחור, הוא צריך מקום לפזר את האפר.

<עמוס האוזנר: זה עיסוק שמאוד מסיח את הדעת מנהיגה פשוטה ויש בהחלט מקום להורות.

<עמי רויטמן: פורמלית, לפי תקנות התעבורה, שתי הידיים צריכות להיות על ההגה ואפשר להוריד רק לצורך ההילוכים.

<עמי רויטמן: העניין זה אכיפה.

<עמי רויטמן: אם המשטרה מחליטה לאכוף את זה – אלא אם כן מישהו מחזיק ככה והוא לא יכול להביא את הסיגריה לפה, אפשר לאכוף את זה.

<עמי רויטמן: השאלה איך לאכוף את זה כי פורמלית זה קיים.

<עמוס האוזנר: זה לא כל-כך מסובך לאכוף מכיוון שיש לנו הרבה נוסעים בכלי רכב ויש לנו גם מוניות.

<עמוס האוזנר: אני לא רואה פה כל-כך את הבעיה האכיפתית כבעיה קשה.

<עמוס האוזנר: אנחנו אוכפים על הרבה דברים בכלי רכב.

<עמוס האוזנר: אנחנו דורשים מהנהג שיהיה לו סל אשפה במכונית, יש המון דרישות.

<עמוס האוזנר: כשיש לנו כל-כך הרבה דרישות, זאת לא נראית דרישה מופלגת.

<עמוס האוזנר: זה קיים בהרבה מקומות בקשר לילדים, למשל.

<פאתן ג'אטס: ההשפעה על הילדים היא מאוד חמורה לכן ההחמרה היא על הילדים.

מוחמד ברכה: אתם מדברים עכשיו על ההיבט הבריאותי ולא על ההיבט הבטיחותי.

<חיים גבע: אני ממשרד הבריאות.

<חיים גבע: הנושא של המלחמה בנרגילה הגיע אולי מתרבות המזרח, אבל עכשיו הם דווקא אלה שמנהלים את המאבק נגד.

<חיים גבע: היום ערב הסעודית היא המדינה המובילה בעולם במאבק נגד הנרגילות, גם מבחינת המחיר וגם מבחינה זאת שאין יותר עישון נרגילה במקום ציבורי.

<חיים גבע: הם דווקא מובילים חקיקה שהכי מתקדמת בעולם נגד נרגילות.

מוחמד ברכה: הם עשו גם עוד צעד משמעותי של איסור נהיגת נשים.

<חיים גבע: בנושא הזה אני לוקח את הנרגילה כדוגמה חיובית.

<חיים גבע: לגבי ההיבט של הנרגילה.

<חיים גבע: אנחנו, כחלק מתכנית לאומית למלחמה בצמצום העישון ונזקיו, יש החלטת ממשלה על התכנית הזאת והיתה חקיקה ממשלתית שלצערי עכשיו היא נפלה.

<חיים גבע: היינו קרובים לסיום, אחרי מספר דיונים בהכנה לקריאה שנייה ושלישית וחלק גדול מהחוק כבר הצביעו ואשרו את הסעיפים אבל זה לא הסתיים.

<חיים גבע: כחלק מהעניין הזה, אנחנו הובלנו חקיקה שאמורה להגביל את הטעמים שיש בנרגילות, כחלק מהמלחמה בנרגילה ולהוציא מוצרי טבק בטעמים.

<חיים גבע: דבר נוסף שהוא גם רלוונטי זה הנושא של המיסוי כמדיניות להעלאת מחיר שמורידה את היקף הצריכה.

<חיים גבע: בינואר תהיה הפעימה השלישית של העלאת המיסוי והמס על הנרגילה יעלה בפעם השלישית והאחרונה לרמת מס זהה לזאת של סיגריה.

<חיים גבע: עכשיו זה 240 וזה יעלה ל-290.

<וופא אליאס: השאלה האם זה ישפיע?

<וופא אליאס: אחרי שעלו המחירים, למען האמת אני רק רואה שהתופעה גדלה וגדלה.

<חיים גבע: יש תופעה של סחר לא חוקי ושל זיופים.

<חיים גבע: בזה רשות המיסים נלחמת כי זה אבדן הכנסות משמעותי למדינה.

<חיים גבע: תמיד יש מקום לשיפור אבל כמדיניות המדינה החליטה להעלות ב-500% את המס והפעימה האחרונה תהיה עכשיו בינואר.

מוחמד ברכה: יתחילו להביא מירדן.

<חיים גבע: במעברי הגבול תופסים כמויות אדירות של טבק מכל הסוגים.

מוחמד ברכה: שמעתי מאנשי המכס על מישהו שניסה להבריח משהו כמו 120 קילו טבק נרגילות ברכב אחד.

מוחמד ברכה: זה היה מכניס לו הרבה כסף.

<עמוס האוזנר: בסך הכול אנחנו מצליחים.

<עמוס האוזנר: בשנות השביעים עישנו יותר מ-40% והיום מעשנים פחות מ-20%.

<עמוס האוזנר: אנחנו מצליחים בסך הכול.

<חיים גבע: בסקרים המשותפים של משרד החינוך ומשרד הבריאות שעושה יוסי הראל, בין השאר יש לו את הנושא של התנהגויות סיכון בבני נוער, בילדי בית ספר.

<חיים גבע: שם יש גם שאלה על נרגילה.

<חיים גבע: לאורך השנים יש מגמה של ירידה בעישון נרגילה, כמו שיש ירידה בעישון סיגריות בקרב בני הנוער.

<חיים גבע: אחד מהדברים הוא שבני נוער מושפעים מהמחיר יותר מאשר אחרים.

<חיים גבע: לגבי המרכיב של הCO.

<חיים גבע: אם למשל ניקח את האלכוהול, אז אומרים שאם שותים לא נוהגים.

<חיים גבע: אז מפרידים בין שתיית אלכוהול לנהיגה אבל לא נלחמים בתופעה של שתיית אלכוהול.

<חיים גבע: אומרים לשתות באחריות, הפרדה בין הגילאים ומסרים, יש חקיקה ואפשר לבדוק עם הינשוף את הרמת האלכוהול.

<חיים גבע: לגבי נרגילה אני לא רואה קמפיין שאומר "אם נירגלת אל תנהג".

<חיים גבע: בהנחה שאנחנו מבודדים לא את הנרגילה כתופעה ולא את כל המרכיבים של הרעלים השונים, אלא אם נגדיר שגז CO כגורם בדיד מתוך כלל המרכיבים הוא זה שמשפיע על הכשירות, כפי שאלכוהול משפיע על כשירות הנהיגה, בהנחה שיהיה לזה בסיס מדעי מוצק ונגיד שריכוז מסוים של גז CO מהווה סכנה בנהיגה אני לא רואה בעיה.

<חיים גבע: יש מכשירי מדידה מאוד ספציפיים שיכולים לבדוק את גז CO.

<חיים גבע: כמו שיש ינשוף שבודק אלכוהול אז יש מכשיר שבודק CO.

<חיים גבע: המלחמה והמאבק בתופעה יהיה במדידה של ריכוז הCO.

<חיים גבע: לדוגמה, ימדדו ריכוז של CO מחוץ למקומות בילוי שיש בהם פאב של עישון נרגילות.

<חיים גבע: עוצרים נהגים ובודקים להם את האלכוהול ואז נותנים להם לנשוף גם למכשיר שבודק את רמת הCO.

<חיים גבע: אם מגדירים שרמת הCO היא מעל רף מסוים, מורידים מהכביש או נותנים קנסות.

<חיים גבע: הבעיה היא שהאזרח הפשוט לא יכול למדוד לעצמו את רמת האלכוהול וגם לא את רמת הCO.

<חיים גבע: אבל, אלה לא מצפה ממנו למדוד.

<חיים גבע: אתה אומר לו: אם שתית, אל תנהג.

<חיים גבע: אפשר להגיד מה להגיד על נרגילה.

<חיים גבע: אני לא רואה בעיה להחליט וגם למדוד, בהנחה שיש לך בסיס מדעי מוצק ואתה מתקף את זה.

<חיים גבע: אין בעיה למדוד את הCO כמרכיב בודד שמהווה סכנה בנהיגה ואותו אפשר יחסית למדוד בקלות ולתקנן את זה.

<חיים גבע: לצורך העניין זה יכול להיות מדד נוסף.

<חיים גבע: כשבודקים נהגים מחוץ למקומות בילוי לרמת האלכוהול, אין סיבה שלא ייקחו את המכשיר הזה.

<חיים גבע: היום בקופת חולים, בכל סדנה לגמילה מעישון שעושים, אנחנו מודדים את רמת הCO כמדד למעשן.

<חיים גבע: זאת רמת הCO שאתה מסתובב איתה כשאתה מעשן.

<חיים גבע: כשאתה נגמל מעישון תראה איך רמת הCO יורדת.

<חיים גבע: המכשיר עצמו הוא זול, מאוד פשוט ואין בעיה שהוא יעמוד בדרישות של משרד המשפטים מבחינת המובהקות שלו.

<חיים גבע: שוב, זאת כמובן בהנחה שCO כגורם בודד הוא הבעיה בעישון הנרגילה מהבחינה של הסכנה בנהיגה.

<חיים גבע: שאר הדברים, הקמפיינים מדברים על סיגריות ועל נרגילות, זה מאוד תלוי, אבל יש מלחמה גם בעישון סיגריות וגם בעישון נרגילות.

מוחמד ברכה: יש קיום של CO בגוף ללא קשר עם שאיפה מבחוץ?

<חיים גבע: כן.

<חיים גבע: יש רמת CO קבועה כי הCO נקשר לכדוריות האדומות בערך בחוזק פי 200 מאשר החמצן.

מוחמד ברכה: אני שואל כי יכול להיות שאדם סתם חולה.

<חיים גבע: לאדם רגיל שלא מעשן וחי בגליל בלי זיהום אוויר, הרמה תהיה 0, 1 או 2.

<חיים גבע: אצל מעשנים זה יכול לעלות ל-5 ולמעשנים כבדים 10 ו-15.

<חיים גבע: פגשתי מעשן כבד בכלא שגם היה לו 20 ומשהו.

<חיים גבע: הוא לא ינהג אז זאת לא בעיה.

<חיים גבע: אחרי עישון נרגילה זה יכול לעלות שוב.

<חיים גבע: אתה מגדיר רף ואומר שעד הרף הזה - - -

מוחמד ברכה: אם האדם חולה מחלה שיוצרת CO גבוה, יש דבר כזה?

<חיים גבע: לא, זה לא יגיע לרמה דומה.

<חיים גבע: אתה יכול לקבוע רף שהוא ברמת מובהקות כזאת או ברמת סכנה כזאת – לצורך העניין, זה לא מעניין אותי אם זה מנרגילה או ממוצר אחר.

<חיים גבע: זה מסכן את חייו.

<חיים גבע: אתה תוקף את הCO כגורם שמהווה סכנה לנהג.

<חיים גבע: מה הגורם זה לא משנה.

<חיים גבע: זה לא יכול להיות ממצב טבעי.

<חיים גבע: הרמה שאתה מגדיר כמסוכנת לא אמורה להיות המצב הטבעי.

<חיים גבע: אם יש מקרה שהיא מגיעה ממצב טבעי, אז יכול להיות שיש סכנה שאותם אנשים ינהגו.

<חיים גבע: יש אנשים שחולים במחלת אפילפסיה ויש להם הגבלה בנהיגה.

<חיים גבע: זה מצב טבעי אבל זאת סכנה לנהיגה.

<חיים גבע: אנחנו נבדוק את זה וננסה ליצור קשר עם הגורמים.

מוחמד ברכה: הרשות לבטיחות בדרכים, משרד התחבורה והמשטרה ולנסות ולחבר משהו.

<חיים גבע: קודם צריך לתקף את הCO כגורם מסוכן ואז נראה אם ואיך.

<יעל צדוק: אם אני מעשנת סיגריות, יכול להיות שאני אפול בבדיקה הזאת?

<חיים גבע: ראיתי מעשן כבד שהגיע לרמה של 20 ומשהו וזה אחרי שהוא סיים לעשן.

<יעל צדוק: בנרגילה אני אגיע לרמה כזאת?

<חיים גבע: הרבה יותר מהר.

<חיים גבע: אם את מעשנת סיגריה אחת במשך 7 דקות ואחרי זה עושה הפסקה.

<חיים גבע: כמות הCO בסיגריה היא הרבה פחות גבוהה מאשר בנרגילה.

<חיים גבע: הבעיה היא הגחל שהשריפה היא לא איכותית, אין אש דולקת.

<חיים גבע: בגחל יש יצירה מאוד גבוהה של CO.

<חיים גבע: לכן אחרי עישון נרגילה, אפילו חצי שעה , כמות הCO היא הרבה יותר גבוהה.

<חיים גבע: אם מעשנים נרגילה במשך שעה או שעתיים ברצף, הרמה מגיעה לרמות שאת לא יכולה להגיע אליהם.

<חיים גבע: מהסיגריה את תתעלפי הרבה קודם.

<עמוס האוזנר: יש גם בעיה של עישון פאסיבי מנרגילה.

<יעל צדוק: אני סטטיסטיקאית מהרשות הלאומית למלחמה בסמים ובאלכוהול.

<יעל צדוק: הוצאתי קצת נתונים.

<יעל צדוק: יותר התעסקתי בכיתות יב', שזה גיל יותר מועד לפורענות מבחינת נהיגה.

<יעל צדוק: כמעט 4.5% מעידים על עצמם שהם מעשנים כל יום נרגילה ובערך 14% מעידים שהם מעשנים נרגילה פעם אחת בשבוע אבל לא כל יום.

<יעל צדוק: דבר שני.

<יעל צדוק: רציתי להגיד שאני באמת חושבת שאת העניין של הנרגילה להכניס יותר לפן של קידום בריאות.

<יעל צדוק: אני לא בטוחה שאכיפה - - -

מוחמד ברכה: עישון לא נמצא במנדט של הרשות, נכון?

<יעל צדוק: עישון לא.

<יעל צדוק: אני לא בטוחה אם חקיקה ואכיפה זה באמת משהו שהוא מאוד פרקטי.

<יעל צדוק: יכול להיות שזה נכון מבחינה אידיאלי אבל השאלה האם זה באמת פרקטי?

<יעל צדוק: לעצור אנשים, למדוד להם את מדד הCO, כמו שעושים באלכוהול, אני לא יודעת אם זה ישים, טובים ממני יגידו.

<יעל צדוק: בהחלט להכניס את זה לקידום בריאות.

<חיים גבע: זה כבר שם, זה לא חדש.

<תהל שטובר: אני ממועצת התלמידים והנוער הארצית.

<תהל שטובר: אני חושבת שלפני אכיפה וחקיקה, הכול מתחיל ומסתיים בחינוך.

<תהל שטובר: ברגע שנבוא לבני נוער ונגיד להם: נכון שנרגילה זאת תופעה חברתית, נרגילה זה משהו שאוסף מסביבו חבורה ויכול להיות כיף.

<תהל שטובר: אני חייבת לציין שלא ניסיתי אז אני לא יודעת.

<תהל שטובר: זה כן משהו חברתי ומשהו שאוסף מסביבו הרבה חבר'ה.

<תהל שטובר: צריך להגיד ולהפנים שנרגילה זה יותר גרוע מסיגריות.

<תהל שטובר: ברגע שנתחיל מהשכבות התחתונות בכיתה ז' וכיתה ט', אולי עוד 10 שנים, לא נצטרך להגיע לבני הנוער האלה שכבר יהיו נהגים כי הם כבר ידעו מה לעשות בגלל שהתחילו בחינוך.

<תהל שטובר: אני מקווה שזה ישפיע איכשהו.

<אורלי אבינועם: אני ממשרד החינוך, משפ"י.

<אורלי אבינועם: אני רוצה לספר לכם שבמשרד החינוך אנחנו בהחלט עושים פעולות מניעה וטיפול בנושא של נרגילות.

<אורלי אבינועם: אנחנו מכניסים את זה לתוך התכנית של כישורי חיים, שבעצם עוסקת בכל הנושא של מניעת שימוש לרעה בסמים, אלכוהול וטבק.

<אורלי אבינועם: לתוך הטבק אנחנו בהחלט מכניסים את נושא הנרגילות.

<אורלי אבינועם: הפוקוס הוא על תלמידי כיתות ו'.

<אורלי אבינועם: שם זה בתכנית מובנית בתוך בתי הספר.

<אורלי אבינועם: מדברים על נושא של נזקי העישון של הנרגילה ובין היתר אנחנו עובדים חזק מאוד על בניית כישורי התמודדות.

<אורלי אבינועם: התמודדות להתנהגות סיכונית בכלל ותחת המטריה הזאת מכניסים גם את הנושא של עישון, לחץ חברתי, שומרי הסף, לשמור על עצמי, אחריות אישית ואחריות חברתית.

<אורלי אבינועם: יש לנו סמינרי עמיתים שבהם תלמידים נבחרים מתוך בתי הספר יוצאים לסמינר מחוץ לבתי הספר והם מתמחים במהלך יום יומיים.

<אורלי אבינועם: יש לנו סמינרים שממש מתמקדים בנושא של עישון.

<אורלי אבינועם: חלק מתכנית היום עוסקת בנושא של נרגילות.

<אורלי אבינועם: אחר-כך אותם עמיתים חוזרים לבתי הספר ומדברים עם החברים שלהם בכיתות מתוך מחקרים ונקודת מוצא שההשפעה תהיה יותר גדולה אם המסרים יעברו לא ממבוגרים אלא מאנשים בגילם.

<אורלי אבינועם: תכנית שלישית שאני רוצה לשים פה על השולחן זאת תכנית של טיפול במעשנים שנקראת "תכנית אופי", שזה אימון ופיתוח יכולות התמודדות.

<אורלי אבינועם: שם בעצם אנחנו מארגנים קבוצות של בני נוער שמשתמשים ומכריזים שהם רוצים לעשות שינוי.

<אורלי אבינועם: במסגרת הקבוצות האלה מטפלים לא רק בעישון, אלא גם בשתייה.

<אורלי אבינועם: לשמחתי הרבה סמים זה בכמות יותר נמוכה.

<אורלי אבינועם: דיברתם פה על חינוך ומודעות ובמשרד החינוך אנחנו בהחלט מודעים לכך ומנסים להפיץ את העניין בקרב בני הנוער וההורים.

<אורלי אבינועם: אנחנו עושם הרבה מאוד פעילויות עם ההורים, במיוחד במגזר הערבי כי שם התופעה הרבה יותר חברתית ורחבה.

מוחמד ברכה: אני מודה לכל המשתתפים.

מוחמד ברכה: היה דיון חשוב ומרתק ודורש טיפול לעתיד.

מוחמד ברכה: בעצם זה דיון ראשוני.

מוחמד ברכה: אני מברך את דוקטור וופא אליאס על המחקר המוביל שהיא עשתה ואני מקווה שזה ישמש בסיס למחקרים נוספים וגם כן להפקת תועלת של הגורמים השונים שאמורים לטפל בנזקי העישון, בטיחות בדרכים, בריאות הנוער ובריאות הציבור בכלל.

מוחמד ברכה: אין ספק שהדבר הראשוני שצריך לעשות הוא הדבר האחרון שנאמר בישיבה הזאת, על-ידי נציגת משרד החינוך ונציגת מועצת התלמידים וזה החינוך והמודעות בגיל צעיר.

מוחמד ברכה: לכן אני נוטה לתת לזה חשיבות גדולה ביותר.

מוחמד ברכה: כמובן, לאחר מכן לטפל באמצעים ובדרכים למניעה, לענישה ולחבר בין העישון והנרגילה לבין הבטיחות בדרכים והעניין הבריאותי וכל מה שהוזכר כאן.

מוחמד ברכה: אני ממליץ לפרוטוקול, לאלה שיבואו אחר-כך לניהול הוועדה להכניס את הנושא של נזקי העישון לסוגיו למנדט של הוועדה.

מוחמד ברכה: אני לא יודע אם הוועדה תעסוק בזה כי הרשות למלחמה בסמים ואלכוהול שהיא המקביל של הוועדה, יכול להיות שיש מקום שתיבחן האפשרות להרחיב את המנדט של הרשות ולטפל בנגעים האלה למיניהם, גם אלכוהול, גם סמים וגם עישון.

מוחמד ברכה: מה גם שהעישון והסמים מתחברים יחד בהרבה נקודות.

מוחמד ברכה: לכן יש מקום לתת תשומת לב לעניין הזה.

מוחמד ברכה: זה יכול להיות גם לשביעות רצונה של המועצה הישראלית למניעת עישון ואז תהיה לה גם ועד בית בתוך הכנסת.

מוחמד ברכה: נאמר כאן שזה תחום חדש וצריך לקבוע בו כללים.

מוחמד ברכה: רשמנו לפנינו את מה שנאמר על-ידי המשרד לביטחון פנים, אגף התנועה, הרשות לבטיחות בדרכים, בכל מה שקשור לכלי מדידה ובסיס מדעי מוצק.

מוחמד ברכה: אנחנו לא ממהרים להשית עונשים אלא לבדוק את התופעה.

מוחמד ברכה: בכל זאת אנחנו בתחילתו של עיסוק ושל דיון בסוגיה שהולכת ומתרחבת בצורה מדאיגה ביותר בכלל החברה בישראל, גם ערבים וגם יהודים.

מוחמד ברכה: לכן יש מקום לתת תשומת לב מיוחדת בעניין הזה.

מוחמד ברכה: אני בזה מסיים את סיכום הישיבה.

מוחמד ברכה: היות וזאת הישיבה האחרונה, אני מודה שוב לכל האנשים שהיו שותפים לנו בעבודת הוועדה.

מוחמד ברכה: אני רוצה להודות לבת שבע מנהלת הוועדה המסורה, העניינית וכל הסופרלטיבים.

מוחמד ברכה: תודה ליעל מזכירת הוועדה.

מוחמד ברכה: תודה לשתיכן, שמחתי לעבוד עם שתיכן גם בקדנציה הזאת וגם בקדנציות האחרות.

מוחמד ברכה: תודה רבה לכם.

מוחמד ברכה: הישיבה נעולה.